**PREVÁDZKOVÝ PORIADOK** **TELOCVIČNE**

 **V SOŠ TECHNICKEJ, OKRUŽNÁ 693, 022 01 ČADCA**

Spracovaný podľa zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov

1. **ÚČEL**

     Prevádzkový poriadok je spracovaný v súlade s § 22 zákona č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov. Účelom prevádzkového poriadku je stanoviť práva a povinnosti fyzických a právnických osôb zdržujúcich v telocvični ako aj s povinnosťami SOŠ technickej Čadca, ktorá má v správe telocvičňu. Prevádzkový poriadok je záväzný pre všetky osoby zabezpečujúce prevádzku ako aj pre osoby, ktoré sa nachádzajú a vykonávajú výchovno–vzdelávaciu činnosť zameranú na športovú činnosť, resp. rekreačno-športovú činnosť v telocvični.

1. **DEFINÍCIA A CHARAKTERISTIKA ZARIADENIA**

     Telocvičňa slúži na zabezpečenie vyučovania povinnej telesnej a športovej výchovy pre žiakov SOŠ technickej v Čadci, na zabezpečenie krúžkovej činnosti a pre fyzické a právnické osoby, ktoré majú so školou uzatvorenú zmluvu o prenájme.

1. **IDENTIFIKAČNÉ ÚDAJE O PREVÁDZKOVATEĽOVI**

Správca zariadenia:     SOŠ technická Čadca, Okružná 693, 022 01 Čadca
IČO:     00891452
Kontakt:     tel. č.:  041/4327648

e-mail: info@sostca.sk
web: [www.sostca.sk](http://www.sostca.sk)

1. **PREVÁDZKA TELOCVIČNE**

 O prevádzke telocvične je vedená evidencia.

(deň, čas od – do, meno a priezvisko zodpovedného).

**V pracovné dni:**

7:00 – 15:00 pre vyučovacie potreby žiakov SOŠ technickej Čadca

15:00 – 19:00 pre mimoškolskú a krúžkovú činnosť, športovú činnosť.

**V dňoch pracovného voľna, sviatkov a školských prázdnin:**

Len so súhlasom riaditeľa školy.

1. **PRENÁJOM TELOCVIČNE**

    Prenájom telocvične pre športovú činnosť v mimo vyučovacom čase je na základe podania písomnej žiadosti zapísanej v evidencii využívania telocvične.

1. **POVINNOSTI VYUČUJÚCICH, ŽIAKOV, resp. NÁJOMCOV**
* telocvičňa sa môže používať len podľa rozvrhu hodín, rozpisu krúžkovej činnosti a rozpisu prenájmu,
* vstup do telocvične je zásadne povolený iba v sprievode vyučujúceho a predpísanom cvičebnom úbore,
* do telocvične je povolený vstup **iba v športovej obuvi s nefarbiacou podrážkou**,
* otváranie a zamykanie dverí do telocvične vykonáva príslušný vyučujúci alebo vedúci krúžku,
* vyučujúci sa počas vyučovacej hodiny z priestorov telocvične, nesmie v žiadnom prípade vzdialiť a nechať žiakov bez dozoru,
* ak je žiak uznaný lekárom ako necvičiaci, je povinný o tom predložiť lekárske potvrdenie vyučujúcemu,
* žiaci dodržiavajú pokyny vyučujúceho. Sú disciplinovaní, správajú sa tak, aby neohrozili bezpečnosť a zdravie svoje a svojich spolužiakov, športujú v duchu **fair play**,
* vyučujúci je povinný pred každým cvičením upozorniť na riziká cviku a vysvetliť zásady bezpečného správania sa a konania,
* potrebné telocvičné náradie vydáva príslušný vyučujúci, ktoré vyučujúci vopred skontroluje. Bez vedomia vyučujúceho nemajú žiaci prístup k náradiu a náčiniu v telocvični,
* pri telovýchovnom procese používajú žiaci iba tie telovýchovné náčinia, ktoré sú potrebné k danej činnosti, zaobchádzajú s nimi opatrne, prípadné poškodenie oznámia ihneď vyučujúcemu,
* žiaci pri telovýchovnom procese majú určené svoje stanovište, ktoré nemôžu bez povolenia vyučujúceho opustiť. Nesmú vyliezať na iné náradie, s ktorými nesúvisí ich činnosť, aby neprišlo k úrazu. **Prípadný úraz okamžite nahlási vyučujúcemu,**
* elektrické zariadenia obsluhuje len vyučujúci,
* všetky presuny v telocvični robia žiaci pod vedením vyučujúceho pri dodržiavaní bezpečnostných predpisov,
* po skončení cvičenia je povinný vyučujúci uložiť používané náradie na svoje miesto a skontrolovať jeho stav,
* žiaci odchádzajú z telocvične opäť pod vedením príslušného vyučujúceho,
* pri odchode z telocvične vyučujúci skontroluje priestory telocvične a uzamkne telocvičňu,
* necvičiaci sú povinní prezuť sa do vhodnej obuvi a byť prítomní na vyučovaní. V prípade, že nemajú vhodnú obuv budú v telocvični bosí,
* dbať o dodržiavanie pravidiel BOZP,
* bezodkladne informovať riaditeľa školy o vzniknutých škodách v telocvični,
* podieľať sa na organizácii školských, mimoškolských a verejných športových podujatí a akcií uskutočňovaných v telocvični
* v prípade vzniku úrazu byť nápomocný pri podaní prvej pomoci, zabezpečiť príchod rýchlej zdravotnej služby (155, 112),
1. **V OBJEKTE TELOCVIČNE JE ZAKÁZANÉ**
* v telocvični je zakázané jesť, piť, fajčiť a požívať alkohol a iné omamné látky,
* v telocvični je zakázané manipulovať s otvoreným ohňom,
* je zakázané poškodzovať zariadenie telocvične. V prípade úmyselného poškodenia žiak /jeho zákonný zástupca, nájomca/ škodu nahradí,
* vstupovať s bicyklami, kolieskovými korčuľami a inými predmetmi, ktoré môžu spôsobiť škodu na majetku,
* pri cvičení nosiť hodinky, retiazky a iné predmety, ktoré môžu spôsobiť úraz,
* vešať sa na basketbalové koše.
1. **BEZPEČNOSŤ A OCHRANA ZDRAVIA PRI PRÁCI**

Za bezpečnosť a prevádzkyschopnosť zariadenia zodpovedá organizácia. Všetci zamestnanci sú povinní dodržiavať právne predpisy a ostatné predpisy na zaistenie bezpečnosti a ochrany zdravia pri práci, zásady bezpečného správania sa na pracovisku. Oznamujú bez zbytočného odkladu vedúcemu zamestnancovi alebo podľa potreby bezpečnostnému technikovi tie nedostatky, ktoré by mohli ohroziť bezpečnosť alebo zdravie. Ochrana zdravia a bezpečnosti žiakov a zamestnancov vyplývajúca z činnosti je definovaná vo vnútorných školských predpisoch BOZ.

Za bezpečnosť zmluvných užívateľov vyplývajúcich činnosti zodpovedá zmluvný partner (nájomca). Tieto osoby vstupujú do priestorov školy na vlastné nebezpečenstvo.

Ak sa stane školský úraz u žiaka, vyučujúci je povinný vykonať tieto opatrenia.

* účinne poskytnúť postihnutému prvú pomoc,
* v prípade vzniku úrazu byť nápomocný pri podaní prvej pomoci, zabezpečiť príchod rýchlej zdravotnej služby (155, 112),
* ak si charakter úrazu nevyžaduje rýchlu zdravotnícku pomoc, ale len ošetrenie, organizačne zabezpečí prepravu poraneného žiaka do nemocnice na ošetrenie vyučujúci,
* vyučujúci zapíše každý úraz žiaka do Knihy úrazov,
* vyučujúci nahlási bezpečnostnému technikovi potrebné údaje k spísaniu záznamu o školskom úraze a spolupracuje pri jeho šetrení.
1. **ORGANIZÁCIA STAROSTLIVOSTI O PRIESTOR**

Za čistotu a poriadok zodpovedajú upratovačky podľa rozpisu služieb riaditeľovi školy. Prevádzka musí byť udržiavaná v čistote a poriadku.

Spôsob a frekvencia upratovania prevádzky:

* Dezinfekcia stien, podláh, umývadiel, spŕch, WC v celom zariadení je vykonávaná pravidelne.
* Použité sú dezinfekčné prostriedky dostupné z distribučnej siete. Pri ich používaní sa dodržiavajú pracovné postupy uvedené v návode výrobku. Na sanitáciu sú používané bežné jednoduché pomôcky: vedrá, mopy, kefy.
* Umývanie podlahy telocvične: denne – vlhké čistenie
* Pri čistení a údržbe podlahy v telocvični postupovať v zmysle Pokynov na prevádzku a údržbu drevených podláh od dodávateľa podlahy PARA INVEST s.r.o., Bratislava, ktoré sú prílohou tohto Prevádzkového poriadku telocvične SOŠ technická Čadca.
* Umývanie šatní: denne – vlhké čistenie
* Umývanie chodieb: denne – vlhké čistenie
* Dezinfekcia náradia a náčinia: 1x za 2 týždne
* Nádoby na smeti: Dezinfekcia sa vykonáva po mechanickej očiste – 1x týždenne
* Sociálne zariadenia: Dezinfekcia sa vykonáva po mechanickej očiste – denne
* Keramické obklady v sociálnych zariadeniach: Dezinfekcia sa vykonáva po mechanickej očiste – 1x týždenne
* Dvere na WC: Dezinfekcia sa vykonáva po mechanickej očiste – 1x týždenne
* Vykurovacie telesá: 1x mesačne – vlhké čistenie
* Umývadlá: dezinfekcia práškom alebo tekutým čistiacim prostriedkom – denne

Zásady pri dezinfekcii :

* dodržiavať predpísanú koncentráciu dezinfekčného prostriedku podľa odporúčania návodu na použitie,
* dodržiavať predpísanú dobu pôsobenia ( expozičná doba ) dezinfekčného prostriedku,
* pripravovať dezinfekčné roztoky denne čerstvé
* zabezpečiť dostatočnú zásobu dezinfekčných prostriedkov.
* Predmety, plochy a zariadenia treba pri dezinfekcii umývať handrou namočenou v teplom roztoku dezinfekčného prostriedku a po uplynutí expozičnej doby treba znovu pretrieť čistou handrou namočenou v čistej teplej vode.
1. **ZÁVEREČNÉ USTANOVENIA**

Prevádzkový poriadok telocvične je umiestnený na viditeľnom mieste v telocvični a na web sídle školy.

Tento prevádzkový poriadok sa vzťahuje na všetkých používateľov telocvične SOŠ technickej Čadca a nadobúda platnosť 01.01.2018.

V Čadci dňa 22.12.2017 Ing. František Kajánek v.r.

 riaditeľ školy